open-index/open-wikipedia-markdown huggingface dataset:
זיוית דוידוביץ

**זיוית דוידוביץ** (נולדה ב-19 בדצמבר 1966) היא אשת תקשורת וניהול ישראלית. המשמשת כמ"מ סמנכ"לית הטלוויזיה בתאגיד השידור "כאן". שימשה בעבר כסמנכ"לית תוכן והפקה בערוץ עשר ורשת 13 וכהמפיקה הראשית של אירוויזיון 2019 בישראל.

## ביוגרפיה
נולדה בשם זיוית הראלי בסינגפור. כאשר הייתה בת שנה, עלתה לישראל עם שני הוריה. היא גדלה בתל אביב ולמדה בבתי הספר "ארזים" ו"אליאנס". בגיל 15 עברה עם משפחתה לסיאטל ארצות הברית. כשחזרה לישראל סיימה את לימודיה בתיכון עמל ליידי דייוויס תל אביב. דוידוביץ שירתה במודיעין חיל האוויר.

עם סיום שירותה הצבאי בשנת 1986 דוידוביץ החלה את לימודיה האקדמיים באוניברסיטת תל אביב בחוג לקולנוע וטלוויזיה, ב-1988 נישאה לד"ר משה דוידוביץ, ועברה להתגורר עימו בארצות הברית. דוידוביץ סיימה את התואר הראשון בארצות הברית, והחלה את לימודי התואר השני ב-Emerson college בבוסטון שאותם סיימה בשנת 1992.

באוגוסט 1992 החלה לעבוד בערוץ 6 בתחנת הטלוויזיה wtvr של CBS בריצ'מונד (וירג'יניה). דוידוביץ התחילה כצלמת אולפן ומשם המשיכה את דרכה ומונתה כמפיקת תוכנית הבוקר של סופי השבוע.

בפברואר 1994 נולדה בתה הבכורה ובשנה לאחר מכן, חזרה לישראל.

בין השנים 1995–2004 דוידוביץ עבדה באולפני הרצליה. שם התחילה כמפיקה בפועל של שידורים חיים. ב-1997 עלתה לראשונה בישראל תוכנית אירוח לילית "פרפר לילה" בהנחיית טל ברמן. דוידוביץ הייתה אחראית על פיתוח התוכנית שלקח כשנה ועל הפקתה אך לאחר התוכנית הרביעית העבירה את המושכות הלאה כיוון שיצאה לחופשת לידה ללידת בתה השנייה. ב-1998 עלתה לשידור הדרמה "משפחה וחצי" שנכתבה על ידי גלילה רון־פדר-עמית, וב-2001 עלתה לשידור סדרת הדרמה "ד.נ. גליל מערבי" שגם היא נכתבה על ידי גלילה רון־פדר, וכן "סופי וטופי" ו"איפצ'י ודיפצ'י". ב-2000 דוידוביץ מונתה למפיקה הראשית באולפני הרצליה והייתה אחראית על פרויקטים רבים, ביניהם דרמות יומיות כגון: "אהבה מעבר לפינה" ששודרה בערוץ 2 על כל הפלטפורמות (רשת, קשת וטלעד), "ראש גדול", "הילדים מגבעת נפוליאון", "דוח אינטימי" ו"סקס ישראלי".

בין השנים 2004 ל-2018 עבדה דוידוביץ בערוץ 10. תחילה כמפיקה ראשית וב-2008 מונתה לסמנכ"לית הפקה. ב-2012 מונתה לסמנ"לית תוכן והפקה. כל תוכניות ערוץ 10 (מלבד תוכניות בהפקתה חברת החדשות) בין השנים 2004 עד 2018 היו תחת ניהולה, ובהן "הישרדות", "היפה והחנון", "הרווק", "לעוף על המיליון", "בייבי בום", "גיבורים", "החברים של נאור", "מעושרות", "המסע המופלא של אהרוני וגידי", "חברות", "בני ערובה", "אחת אפס אפס" ו"עושות חשבון".

בשנת 2019 מונתה להיות המפיקה הראשית של אירוויזיון 2019 שהתקיים במאי 2019 בתל אביב. לאחר האירווזיון מותנה ב2019 לתפקיד סמנכ"לית התוכן ברשת 13 עד שנת 2020. 

בפברואר 2026 מונתה למ"מ סמנכ"לית הטלוויזיה בתאגיד השידור "כאן". 

דוידוביץ נשואה לד"ר משה דוידוביץ ולהם שלוש בנות.

## קישורים חיצוניים

* 
* 
* 
* 
* 
* 

קטגוריה:אירוויזיון 2019
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:בוגרות תיכון ליידי דייוויס (תל אביב)
קטגוריה:בוגרי תיכון ליידי דייוויס (תל אביב)
קטגוריה:נשות תקשורת ישראליות
קטגוריה:סגל ערוץ עשר
קטגוריה:סגל רשת
קטגוריה:ישראליות שנולדו ב-1966
קטגוריה:ישראלים שנולדו ב-1966
רעידות אדמה מושרות

**רעידות אדמה מושרות** הוא כינוי כולל לרעידות אדמה שנגרמות כתוצאה מפעילות אנושית, שלעיתים גורמת לפגיעה בשיווי המשקל המכני הטבעי. שקיים בחלק העליון של קרום כדור הארץ.

## פעילויות אנושיות שגורמות לעיתים לרעידות אדמה
### מקור המידע
בשנת 2016, קבוצת חוקרים מאוניברסיטאות דרהאם וניוקאסל שבבריטניה החלה לאסוף נתונים על רעידות האדמה שייתכן שנוצרו כתוצאה מפעילות אנושית. תוצרי עבודתם פורסמו בשני מאמרים בשנת 2017 ובשנת 2018, ואליהם צורף בסיס הנתונים. הגם שבסיס הנתונים כולל רעידות אדמה מהמחצית הראשונה של המאה ה-20, רוב רעידות האדמה שנוטרו התרחשו מאמצע המאה ה-20 ואילך. בסיס הנתונים מתעדכן מידי כמה חודשים.

נכון ליוני 2020 היו בבסיס הנתונים 1,184 רעידות אדמה, מתוכם 807 רעידות עם נתוני מגניטודה. רוב רעידות האדמה המופיעות בבסיס הנתונים הן רעידות אדמה במגניטודה נמוכה. חלק גדול מהן נחשבות למיקרו-רעידות (Micro-Earthquakes), אך ישנן גם רעידות אדמה במגניטודה מעל 5. התפלגות 807 רעידות האדמה שנמדדה עבורן מגניטודה היא כדלקמן: 35 רעידות קטנות ממגניטודה 1 
* Bolt, B.A., 1988. Earthquakes. Chapter 9: Stimulation Earthquakes by Water. F&C, p.p.135-150
* Bolt, B.A., 1976. Nuclear Explosions and Earthquakes. The Parted Vail. F&C, NY.

## ביאורים

## הערות שוליים

קטגוריה:רעידות אדמה
קטגוריה:אסונות טבע
קטגוריה:ניהול סיכונים
קטגוריה:סיכונים פיננסיים
דה גול (סרט)

**דה גול** (בצרפתית: **De Gaulle**) הוא סרט צרפתי בבימויו של גבריאל לה בומין, שיצא לאקרנים בבתי הקולנוע בצרפת ב-4 במרץ 2020. הסרט הופק בתקציב של 11.65 מיליון יורו.
## עלילה
ממוזער|איבון דה גול ובעלה בלונדון במהלך מלחמת העולם השנייה.
בחודש מאי 1940, שארל דה גול, מקודם לאחרונה לדרגת בריגדיר גנרל ומתעמת עם הצבא והמערכת הפוליטית של צרפת. הוא התנגד לתבוסתנותה של הממשלה בפני הנאצים, המגולמת בחלקה על ידי המרשל פיליפ פטן. לאחר שברח לבורדו עם כמה מחברי הממשלה, נסע שארל דה גול ללונדון לבקש את עזרתו של וינסטון צ'רצ'יל ולנסות להמשיך במאבק. מצידה, אשתו איבון חייבת לעזוב את הרכוש בקולומביי לס דו ליז. היא מוצאת את עצמה עם שלושת ילדיה בגלות מלאה ועליה להימלט מפני הגרמנים. היא עזבה ראשונה ללוארט, לקראנטק, לפני שעזבה את צרפת באונייה.

החיים קשים במיוחד עבור הצעירה במשפחה, אן, הסובלת מתסמונת דאון. מלונדון, הגנרל יעשה הכל כדי להניע את הכוחות החמושים של המחתרת הצרפתית. ב-18 ביוני 1940, הוא משגר שיחת רדיו על גלי ה-BBC. למחרת הוא מוצא את משפחתו.

## שחקנים ודמויות

## הפקה
הפרויקט פותח בתחילה תחת הכותרת *Libres*. הצילומים התרשחו בטירת מילאר בברסט (פיניסטר) ובדנקרק (נור). הטנקים בסרט מגיעים ממוזיאון דה בלינדס בסאמור.

## אנכרוניזם
כשדה גול יצא ללונדון בפעם הראשונה, הוא חצה האנגר בו אוחסנו מטוסים. באחד מהמטוסים הללו יש על הכנף את שלושת הפסים הלבנים האופייניים למטוסים שהשתתפו בנחיתה שהתרחשה כעבור 4 שנים. לכן מטוס זה אינו יכול להיות באותו האנגר ביוני 1940.
## קישורים חיצוניים

## הערות שוליים

קטגוריה:סרטים בצרפתית
קטגוריה:פריז בקולנוע
קטגוריה:לונדון בקולנוע
קטגוריה:סרטי דרמה צרפתיים
קטגוריה:וינסטון צ'רצ'יל בתרבות
גודסוויי דוניו

**גודסוויי דוניו** (באנגלית: **Godsway Donyoh;** נולד ב-14 אוקטובר 1994) הוא כדורגלן גנאי המשחק בעמדת הקיצוני והחלוץ.

## קריירה
### מנצ'סטר סיטי
דוניו נולד בעיר אקרה, בירת גאנה. החל לשחק כדורגל ב-Right to Dream Academy . בגיל 17 עבר למועדון האנגלי מנצ'סטר סיטי, הוא שיחק במחלקות הנוער לפני שהוחלט שיצא להשאלה.

### השאלות בליגה השוודית
ב-2013 הושאל דוניו ממנצ'סטר סיטי למועדון השוודי יורגודן, במסגרת הסכם שיתוף פעולה בין המועדונים, על מנת לקבל דקות משחק. באותה העונה הגיע עם יורגודן לגמר הגביע השוודי אך הקבוצה הפסידה במשחק הגמר לאלפסבורג. בליגה ערך דוניו 20 הופעות בהן כבש שני שערים והוסיף שני בישולים. הוא גם רשם 13 הופעות במדי קבוצת הנוער של המועדון ובהן כבש עשרה שערים ובישל אחד. לאחר שמנצ'סטר סיטי דרשה להציב אותו כחלוץ והמועדון השוודי לא יכול היה להתחייב לכך, חזר דוניו מההשאלה למנצ'סטר סיטי.

לאחר שובו לאנגליה, הושאל שוב, הפעם למועדון השוודי פלקנברג  מליגת העל השוודית. הוא הבקיע את שערו הראשון עבור פלקנברג ב-12 במאי 2014 נגד קבוצתו לשעבר, יורגודן, שער בדקה ה-90 שהעניק לקבוצתו ניצחון 0–1. ב-35 הופעות כבש דוניו שבעה שערים והוסיף ארבעה בישולים ועזר לקבוצתו להישאר בליגה הבכירה.

### נורשלן
לאחר שלא-רשם ולו הופעה אחת במנצ'סטר סיטי, מאז הגעתו לקבוצה בשנת 2011, דוניו עזב את אנגליה וחתם בנורשלן מליגת העל הדנית לקראת עונת 2015/2016. העונה המוצלחת ביותר של דוניו במדי הקבוצה הדנית הייתה עונת 2018/2019 שבה כבש עשרה שערים ובישל שניים ב-28 הופעות בליגה ועזר לקבוצתו לסיים את העונה במקום במקום השלישי ולהעפיל למשחקי המוקדמות בליגה האירופית.

לאחר שהופיע רק תשע פעמים במהלך עונת 2019/2020, שלוש מהן בקבוצת הנוער של המועדון, הושאל דוניו לדינמו דרזדן מהבונדסליגה השנייה בינואר 2020.

### מכבי חיפה
[ממוזער|דוניו במדי [מכבי חיפה (כדורגל)|מכבי חיפה, 2022]]
ב-26 בספטמבר 2020 חתם דוניו לשנתיים במכבי חיפה מליגת העל, בעסקה שנאמדה ב-100 אלף אירו.

ב-1 באוקטובר 2020 ערך דוניו את הופעת הבכורה שלו במועדון, במסגרת מוקדמות הליגה האירופית, במשחק ההפסד 2–7 מול טוטנהאם הוטספר. את הופעת הבכורה במסגרת ליגת העל ערך ב-7 באוקטובר בניצחון קבוצתו 2–1 על מועדון ספורט אשדוד. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסיום העונה זכה עם הקבוצה בתואר האליפות כשהוא תורם שמונה שערי ליגה, עם הממוצע השני בגובהו בליגה של כמות השערים ביחס לדקות משחק, כאשר מקדים אותו רק מלך השערים של הליגה וחברו לקבוצה, ניקיטה רוקאביציה.

בסך הכל ערך דוניו 54 הופעות ליגה במדי מכבי חיפה, בהן הבקיע 13 שערים.

### נפטצ'י באקו
ב-24 ביוני 2022 חתם דוניו בנפטצ'י באקו מליגת העל האזרית.
### הפועל חדרה
בינואר 2024 חזר לישראל וחתם בהפועל חדרה.
### הפועל עכו
ב-1 באוקטובר 2025 חתם בהפועל עכו.

## תארים

; מכבי חיפה
* אליפות: 2020/2021, 2021/2022
* אלוף האלופים: 2021
* גביע הטוטו: 2021/2022

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני מנצ'סטר סיטי
קטגוריה:כדורגלני יורגודן
קטגוריה:כדורגלני נורשלן
קטגוריה:כדורגלני דינמו דרזדן
קטגוריה:כדורגלני מכבי חיפה
קטגוריה:כדורגלני נפטצ'י באקו
קטגוריה:כדורגלני אפולון לימסול
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים גנאים באנגליה
קטגוריה:ספורטאים גנאים בשוודיה
קטגוריה:ספורטאים גנאים בגרמניה
קטגוריה:ספורטאים גנאים בישראל
קטגוריה:ספורטאים זרים באזרבייג'ן
קטגוריה:ספורטאים גנאים בקפריסין
קטגוריה:גנאים שנולדו ב-1994
Crazy Kind of Love

**Crazy Kind of Love** (בעברית: **סוג מטורף של אהבה**) הוא סינגל שיווקי שהוקלט על ידי הזמרת-יוצרת האמריקאית תמר ברקסטון. השיר יצא לאור ב-20 במרץ 2020, על ידי חברת התקליטים אימאני רקורדס, כחלק מתוך *True to the Game 2: Gena's Story*.

השיר הגיע למקום השני במצעד שירי ה-R&B למבוגרים.

## רקע וכתיבה
כותבי השיר טרם נודעו, אך הוא הופק על ידי היטמקה, פול קבין וטאריק ביטס. השיר דוגם בתוכו קטעים וצלילים מתוך הלהיט הבינלאומי של ויטני יוסטון "Saving All My Love for You", שיצא לאור בשנת 1985, כחלק מתוך אלבום הבכורה שלה, *[[Whitney Houston]]*. השיר הוא שיר R&B.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.

## וידאו קליפ
הווידאו קליפ הרשמי של השיר פורסם ב-27 באפריל 2020, תוך שהועלה לערוץ היוטיוב של תמר ברקסטון. בקליפ ניתן לראות סצנות שלוקחות במקור מתוך "True to the Game 2". לאורכו של הקליפ, ניתן לראות את ברקסטון כשהיא מבצעת פעולות ותנועות שונות.

נכון לאוגוסט 2020, מונה הצפיות של הקליפ עומד על למעלה מחצי מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי תמר ברקסטון
קטגוריה:שירים באנגלית
טקס פרסי לורנס אוליבייה 2004

**טקס הענקת [[פרס אוליבייה|פרסי לורנס אוליבייה]] לשנת 2004** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 8: "ג'רי ספרינגר", *Pacific Overtures* ו"רגטיים"
* 5: "מילי המודרנית"
* 4: "כל אדם והאמת שלו" ו"האבלות יאה לאלקטרה"
* 3: "קליגולה" ו-*Hitchcock Blonde*
* 2: *Democracy*, *High Society*, "מאדאם באטרפליי", "על עכברים ואנשים", "אורלנדו" ו"איש הכריות"

ההפקות הבאות זכו במספר פרסים:
* 4: "ג'רי ספרינגר"
* 3: *Pacific Overtures*

## קישורים חיצוניים
* פרסי אוליבייה לשנת 2004

קטגוריה:טקסי פרס אוליבייה
קטגוריה:2004 בממלכה המאוחדת
ז'ול פסקין

**ז'ול פסקין** (בבולגרית: **Жул Паскин**; 31 במרץ 1885, וידין, נסיכות בולגריה – 15 ביוני 1930, פריז, הרפובליקה הצרפתית השלישית) היה צייר יהודי מזרם האקספרסיוניזם אשר פעל באירופה ובארצות הברית, חבר באסכולת פריז. שם קץ לחייו בגיל 45.

## קורות חייו
### ראשית הקריירה
נולד כיוליוס מרדכי פנקס למשפחה יהודית אמידה. אביו מרקוס היה סוחר דגן, ואימו סופי לבית רוסוֹ היגרה לבולגריה מזמון. ב-1892 עברה משפחתו לבוקרשט. פנקס נשלח ללימודים בווינה ובהמשך בברלין ובמינכן. הוא הועסק כמאייר במספר מגזינים וחתם על איוריו באנגרמה פסקין. בשלהי 1905 עבר פסקין לפריז ונמנה עם חברי אסכולת פריז. במשך כמה שנים הוא נסע ברחבי אירופה עם חברו הצייר רודולף גרוסמן. בפריז הכיר את הציירת הרמינה דוד אשר הפכה לבת זוגו.

ב-1907 הציג תערוכת יחיד ראשונה שלו בברלין. עד ל-1914 צייר והציג פסקין בעיקר אקווארלים, הדפסים ואיורים. בפרוץ מלחמת העולם הראשונה עבר ללונדון ובהמשך עבר עם בת זוגו לארצות הברית.

### שיא הקריירה ואחריתו
פסקין התגורר בארצות הברית בשנים 1914 - 1920, ויחד עם בת זוגו ביקר בניו יורק, בצ'ארלסטון (קרוליינה הדרומית), בניו אורלינס ובהמשך בקובה. לתקופה קצרה צייר בזרם הקוביזם. הוא הציג במספר תערוכות ציורים שכללו חיי רחוב ביישובים בהם ביקר. ב-1918 נישאו ז'ול פסקין והרמינה דוד. בני הזוג עברו לגור בניו-יורק ושם נמנו עם חוג מכריהם האמנים מקס ובר, אלפרד סטיגליץ ומוריס שטרן ב-1920 קיבל פסקין אזרחות אמריקאית. בשנה זו שב לפריז אל אהובתו האמנית-דוגמנית לוסי קרוהג, ונפרד מאשתו. והפך לאחת הדמויות הבולטות של חיי הבוהמה בעיר, תוך שהוא מאמץ הרגלי שתייה מופרזים. לצד לואי אילשמיוס תמונות של פסקין היו בסיס לאוסף של ויקטור גנץ.

היה חבר ושותף של הציירים, יצחק פרנקל פרנל, חיים סוטין, מישל קיקואן ועוד ציירים יהודים של אסכולת פריז.

בהמשך, לקה בדיכאון קליני ובערב אחת מתערוכות היחיד שלו, 1930, שם קץ לחייו בתלייה בסטודיו שלו במונמארטר. אלפים מקרב קהיליית האמנים בפריז ליוו את ארונו לקבורה בבית הקברות סן קוון בפריז. שנה מאוחר יותר הועברו עצמותיו לקבורה בבית הקברות מונפרנאס.

## קישורים חיצוניים

* 
* 
* 

## הערות שוליים

קטגוריה:ציירים יהודים בולגרים
קטגוריה:ציירים יהודים צרפתים
קטגוריה:ציירים אימפרסיוניסטים אמריקאים
קטגוריה:מתאבדים: אמנים
קטגוריה:אמנים יהודים בולגרים
קטגוריה:צרפתים שנולדו ב-1885
קטגוריה:צרפתים שנפטרו ב-1930
ג'אנלואיג'י בונלי

**ג'ובאני לואיג'י בונלי** (באיטלקית: **Giovanni Luigi Bonelli**; ה-22 בדצמבר 1908 במילאנו - 12 בינואר 2001 באלסנדריה) היה סופר ומוציא לאור של קומיקס איטלקי, שזכור בעיקר כיוצרו של טקס וילר בשנת 1948, יחד עם האמן אורליו גלפפיני.

## קריירה
בונלי ייסד את "Casa Audace Editrice" בשנת 1940, אשר לימים נודע בשם "הוצאת סרג'ו בונלי".

ב-1948 הוא יצר את אוקיו קופו וטקס וילר (שניהם צוירו על ידי גלפפיני). טקס וילר הוא בין הדמויות הפופולריות ביותר של הקומיקס האיטלקי, עם תרגומים לשפות רבות ברחבי העולם.

הוא כתב כמה פרקים מוקדמים של זאגור (גליונות מס 6 – 10, 13 – 14). בונלי נשאר לפקח על הפקת הקומיקס של טקס עד מותו. בנו סרג'יו בונלי (1932–2011) היה גם סופר קומיקס, וכן הוציא לאור קומיקס.

## קישורים חיצוניים

* ביוגרפיה קצרה של ג'יאן לואיג'י בונלי

קטגוריה:מו"לים איטלקים
קטגוריה:קומיקסאים איטלקים
קטגוריה:איטלקים שנולדו ב-1908
קטגוריה:איטלקים שנפטרו ב-2001
300 אנטרטיינמנט

**300 אנטרטיינמנט** (באנגלית: ) היא חברת תקליטים אמריקאית שהוקמה על ידי ליאור כהן, רוג'ר גולד, קווין ליילס וטוד מוסקוביץ'. חברת התקליטים עוסקת במגוון סוגות מוזיקליות, ביניהן היפ הופ, רוק, פופ, מוזיקה אלקטרונית, מוזיקה אלטרנטיבית וקאנטרי. החברה נוסדה בעיר ניו יורק, והיא משמשת גם כמפיצה של חברת התקליטים YSL Records של יאנג ת'אג, הכוללת את הראפר גאנה.

## אמנים חתומים

## קישורים חיצוניים

* 

## הערות שוליים

קטגוריה:חברות תקליטים
קטגוריה:חברות תקליטים של וורנר
קטגוריה:אטלנטיק רקורדס
אררט-ארמניה (כדורגל)

**מועדון הכדורגל אררט-ארמניה** (בארמנית: **Ֆուտբոլային Ակումբ Արարատ-Արմենիա**) הוא מועדון כדורגל ארמני מהעיר ירוואן, שנוסד בשנת 2017, וזכה פעמיים באליפות ארמניה ופעם אחת בגביע הארמני.

## היסטוריה
מועדון הכדורגל אררט ארמניה הוקם בשנת 2017 כאקדמיית הכדורגל של אוואן ( **FC Avan Academy)** על ידי רובן הייראפטיאן, על בסיס בוגרי מחלקת הנוער של אקדמיית הכדורגל של ירוואן וכן שחקנים צעירים רבים מפיוניק ירוואן.

משחק הבכורה של המועדון נערך ביולי 2017 נגד ארבוני אס.סי. משחק ידידות שהסתיים בתוצאה 3–1 לטובת אקדמיית אוואן.

בתחילת 2018 השתלט על המועדון איש העסקים הרוסי-ארמני סמוול קרפטיאן ששינה את שמו של המועדון ל**מועדון הכדורגל אררט-מוסקבה**, על שמו של הר אררט שנמצא כ-60 ק"מ דרומית מערבית לירוואן בשטח טורקיה. השם החדש זכה להכרה רק לאחר שמועדון הכדורגל הרוסי אררט מוסקבה פורק בקיץ של אותה שנה. בעונת 2017/2018 שיחק המועדון בליגה הארמנית השנייה תחת הדרכתו של המאמן ארטק אושיאן.

באותה עונה סיים המועדון במקום השלישי שזיכה אותו במקום בליגת העל הארמנית, ושמו שונה פעם נוספת, הפעם **לאררט-ארמניה.**

ב-2 באוגוסט 2018 מונה ואדים סקריפצ'נקו הבלארוסי למאמן הראשי של אררט-ארמניה, וארטק אושיאן עבר לאמן את קבוצת המילואים של המועדון אך ב-25 בספטמבר 2018 פוטר סקריפצ'נקו, ואושיאן חזר לאמן את הקבוצה הבכירה באופן זמני. וב-1 באוקטובר 2018 מונה ורדן מינאסיאן למאמן הראשי של המועדון.

ב־30 במאי 2019 ניצחה אררט-ארמניה 1–0 את קבוצת בננטס ירוואן ובכך זכתה באליפות הראשונה שלה בליגת העל הארמנית כבר בעונת הבכורה שלה. בעקבות הזכייה, העפילה אררט-ארמניה בעונת 2019/2020 לשלב המוקדמות הראשון בליגת האלופות של אופ"א. כבר במשחקה הראשון השיגה אררט ניצחון בכורה באירופה כשניצחה בתוצאה 2–1 את א.י.ק סולנה השוודית. אך הפסידה בתוצאה 1–3 במשחק הגומלין ונשרה לשלב המוקדמות השני בליגה האירופית.

בליגה האירופית חוותה אררט הצלחה כשניצחה פעמיים את אלופת גיברלטר, לינקולן רד אימפס בסיבוב המוקדמות השני, ואף עברה את סבורטלו טביליסי הגאורגית בסיבוב המוקדמות השלישי, אך בשלב הפלייאוף היא הודחה בידי F91 דודלאנג' מלוקסמבורג אחרי דו-קרב של בעיטות עונשין.

ב-14 ביולי 2020, גברה אררט 2–0 על FC נח וזכתה באליפות שנייה ברציפות. שלושה ימים לאחר מכן, ב-17 ביולי 2020, המאמן ורדן מינאסיאן עזב את המועדון לאחר שחוזהו הסתיים. וב-22 ביולי 2020, הכריז המועדון על מינויו של דויד קמפניה הספרדי כמאמנו החדש.

ב-12 במאי 2024 גברה אררט בפנדלים על אוררטו וזכתה לראשונה בגביע הארמני.

## תוצאות
### ליגה וגביע

### אירופה
מעודכן ל-15 באוגוסט 2025

### תוצאות לפי שלב

## תארים
#### ליגה
**[[ליגת העל הארמנית]]**
* **אלופה (2):** 2018/2019, 2019/2020

**גביע**
* **זכייה (1)**: 2023/2024
* **סגנות (1)** : 2019/2020

**הסופרקאפ הארמני**
* **זוכה (1):** 2019
* **סגנות (1)**: 2020

## היסטוריית מאמנים
המידע מעודכן ל-24 בספטמבר 2020. ותקף עבור משחקים תחרותיים בלבד.

## קישורים חיצוניים

## הערות שוליים

קטגוריה:קבוצות כדורגל שהוקמו ב-2017
קטגוריה:קבוצות כדורגל ארמניות
קטגוריה:ירוואן: ספורט
פרסי המוזיקה של בילבורד 2020

**[[פרס המוזיקה של בילבורד|פרסי המוזיקה של "בילבורד"]] לשנת 2020** התקיימו ב-14 באוקטובר 2020 בתיאטרון דולבי בלוס אנג'לס שבמדינת קליפורניה שבארצות הברית. הטקס ישודר בשידור חי ברשת NBC. קלי קלרקסון אמורה להנחות שנה שלישית ברציפות. הטקס תוכנן במקור ל-29 באפריל, אך מאוחר יותר נדחה בגלל מגפת הקורונה. המועמדים הוכרזו ב-22 בספטמבר 2020. גארת' ברוקס וקילר מייק אמורים לקבל את פרס האייקון ואת "פרס יוצר השינוי המכונן". ההצבעה נפתחה בטיקטוק ב-1 באוקטובר ונסגרה ב-13 באוקטובר. מגישי הפרסים הוכרזו ב־13 באוקטובר.

## רקע
הטקס נקבע במקור ל-29 באפריל 2020. קלי קלרקסון הוכרזה כמנחה. בעבר הנחתה את טקסי שנת 2018 ושנת 2019. ב־17 במרץ פרסמה רשת NBC הצהרה על דחיית הטקס עקב מגפת הקורונה. בהצהרה נאמר כי "[בהתאם] להנחיות הנוכחיות שנקבעו על ידי גורמי בריאות לאומיים ומקומיים וכדי להבטיח את בריאותם ובטיחותם של האמנים, המעריצים, האורחים והצוות שלנו, אנחנו דוחים את טקס פרסי המוזיקה של בילבורד." ב-14 באוגוסט נקבע הטקס מחדש ל-14 באוקטובר. ב-22 בספטמבר הוכרזו המועמדים לכל הקטגוריות. גארת' ברוקס אמור לקבל את "פרס האייקון". קילר מייק אמור לקבל את "פרס יוצר השינוי המכונן", כפי שהוכרז יומיים לפני הטקס.

## מופעים מוזיקליים
[ממוזער|[ברנדי נורווד|ברנדי ביצעה מבחר שירים במהלך הטקס.|255x255 פיקסלים]]
[ממוזער|221x221 פיקסלים|זמר הקאנטרי [גארת' ברוקס ביצע מחרוזת של להיטיו לכבוד קבלת פרס האייקון.]]

## הזוכים והמועמדים
המועמדים הוכרזו בסדרת הצהרות בטוויטר ב-22 בספטמבר 2020. פוסט מאלון בעל מספר המועמדויות הגבוה ביותר עם 16 מועמדויות, ואחריו ליל נאס X עם 13 מועמדויות, וחאליד ובילי אייליד עם 12.

## מגישי פרסים
המגישים הוכרזו ב-13 באוקטובר בסדרת ציוצים בטוויטר.
* אדיסון ריי - הציגה מונטאז' של טיקטוק והגישה את פרס "הישג המצעדים של בילבורד"
* ג'ארל ג'רום - הגיש את פרס הזמרת המובילה.
* ג'וליה מייקלס - הגישה את פרס שיר ה"טופ 100" המוביל.
* ג'יי אליס - הגיש את פרס "אמן ה-R&B המוביל".
* ג'יין לינץ' - הגישה פרס "אמן הקאנטרי המוביל" והציגה את לוק קומבס.
*גרסל באווי - הגישה את פרס "האמן הנוצרי המוביל".
*טוויץ' - הגיש את פרס "האמן הלטיני המוביל" והציג את באד באני.
* טראג'י פ. הנסון - הגישה את פרס "האמן המוביל".
* לילי סינג - הגישה את פרס "הזמר המוביל".
*ניקול ריצ'י - הגישה את פרס אלבום ה"בילבורד 200" המוביל והציגה את סיה.
* ספנסר X - הגיש את פרס "האמן החברתי המוביל"
*קיישה לאנס בוטומס - הגישה את "פרס יוצר השינוי המכונן" לקילר מייק.
* שילה אי - הגישה את פרס "אמן שיאן מכירות השירים"
*שר - הגישה את פרס האייקון לגארת' ברוקס

## הערות שוליים

קטגוריה:פרסי מוזיקה מ-2020
קטגוריה:פרסים אמריקאיים
קטגוריה:אירועי מוזיקה שנדחו בעקבות מגפת הקורונה
2020
Holiday (שיר של ליטל מיקס)

**Holiday** (בעברית: **חג**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-24 ביולי 2020, כסינגל מתוך אלבום אלבומה השישי של הלהקה *[[Confetti]]*, על ידי חברת התקליטים תקליטי RCA UK. השיר הוא הסינגל השני מתוך האלבום.

השיר הגיע למקום ה-15 במצעד הסינגלים הבריטי.

## רקע וכתיבה
השיר נכתב על ידי ג'ייד ת'רוול, פרי אדוארדס, לי-אן פינוק, קמיל פרסל, פרנק נובל ולינוס נורדסטרום והופק על ידי קמיל פרסל וגולד-פינגרס, בדומה ל-"Break Up Song". ב-31 ביולי 2020, נשלח השיר לרדיו להיטים עכשוויים שבאוסטרליה, על מנת לעזור בקידום שלו במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
קליפ המילים הרשמי של השיר הועלה לערוץ היוטיוב של ליטל מיקס ב-24 ביולי 2020, ביום צאתו כסינגל. הקליפ מציג בתוכו את מילותיו של השיר, תוך שניתן לראות בו גם את חברות הלהקה כשהן לבושות כמו בנות ים. קליפ המילים זכה להצלחה נאה כאשר צבר למעלה מ-4 מיליון צפיות.

הקליפ הרשמי של השיר פורסם בסוף אוגוסט 2020, תוך שצבר למעלה מ-10 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
היכל אהרון

**היכל אהרון** הוא בית הכנסת המרכזי בעיר נהריה, ישראל. בית הכנסת נקרא על שם רבה הראשון של נהריה, אהרן קלר. התפילות בבית הכנסת מתנהלות בנוסח אשכנז. בית הכנסת נוסד בידי יוסף לוי וזליג סוסקין, ממייסדי נהריה. רב העיר, הרב ישעיהו מייטליס, מכהן כרב בית הכנסת.

## מבנה בית הכנסת
בבית הכנסת שתי עזרות נשים - אחת בצד המערבי של הקומה הראשונה, ואחרת - בקומה השנייה. שמות חללי צה"ל בני העיר רשומים במבואת בית הכנסת וכן מוזכרים בקביעות בתפילת יזכור.

לצד בית הכנסת נמצא המבנה של המועצה הדתית של נהריה.

## לקריאה נוספת
* שאול מ. שאשא (עורך), **לטייל בנהריה - מדריך למבקר בעיר** (עמ' 42), ביחד, 2012

## קישורים חיצוניים
* 

* בית כנסת מרכזי אשכנזי - היכל אהרון, נהריה, כיפה

קטגוריה:נהריה: מבנים
קטגוריה:ארץ ישראל: בתי כנסת
קטגוריה:בתי כנסת אשכנזיים
This Is Love (שיר של ויל.איי.אם)

"**This Is Love**" (בעברית: "**זו אהבה**") הוא שיר שנכתב והוקלט על ידי זמר ההיפ-הופ האמריקאי ויל.איי.אם לאלבום האולפן הרביעי שלו, Willpower, בהשתתפות הזמרת-יוצרת ההולנדית אווה סימונס. השיר פורסם כסינגל המוביל של האלבום ב-1 ביוני 2012, והושמע לראשונה ב-Capital FM ב-14 במאי 2012. הקליפ, שבוים על ידי ויל.איי.אם עצמו, פורסם ב-25 במאי 2012.

## רקע ופיתוח
השיר הופק על ידי Swedish House Mafia, סטיב אנג'לו וסבסטיאן אינגרוסו. העבודה על השיר החלה בסוף דצמבר 2011. השיר הוקלט ונערך חלקית מחוץ לאולפני ההקלטה, במחשב הנייד האישי של ויל.איי.אם. אווה סימונס, שמבצעת את השיר, התבקשה באופן אישי על ידי ויל.איי.אם עצמו לבצע את השיר. לפי דבריה ל-MTV News:

"הוא סופר יצירתי, ואנחנו בסוג של אותה אנרגיה: אנחנו לא יכולים לשבת בשקט. היינו באולפן, והיה לו את השיר הזה, והוא הציע, 'אווה, היית רוצה לעשות את השיר הזה איתי?' והקלטנו כבר כמה רצועות בעבר, אז הוא יודע למה אני מסוגלת, והוא סמך עלי. אנחנו לא באמת מכירים כל כך הרבה זמן, אבל הוא סומך עלי. הקלטתי את השיר, והוא ערך אותו במחשב הנייד שלו ... וזה נגמר. זה כל כך יפה – לא רק שהוא סופר יצירתי ויודע מה הוא רוצה, אלא שהוא גם רואה כשאנשים אחרים הם יצירתיים. הוא לא מפחד לשתף פעולה".

## וידאו קליפ
הקליפ לשיר צולם בלונדון, הממלכה המאוחדת, וחלקו צולם בגדה הדרומית של נהר תמזה ליד גשר מצודת לונדון, באמצע מאי. הקליפ פורסם דרך VEVO ב-25 במאי 2012.

## הצלחה מסחרית
השיר הוא רצועת הסולו הראשונה של ויל.איי.אם שהגיעה למקום הראשון בבריטניה, שם נמכרו 102,000 עותקים בשבוע הראשון למכירה. בסך הכול, נמכרו 403,000 עותקים בבריטניה בשנת 2012, וזה היה הסינגל ה-39 הנמכר ביותר של שנת 2012. השיר הגיעה לעשירייה הפותחת ב-17 מצעדי מדינות ברחבי העולם, והגיעה לראשם של 10 ממצעדים אלו.

## מיקומי שיא

## קישורים חיצוניים

## הערות שוליים

קטגוריה:שירי ויל.איי.אם
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:שירים שנכתבו על ידי מקס מרטין
קטגוריה:שירי אלקטרו האוס
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
תה פרחי אפונת-הפרפר

**תה פרחי אפונת-הפרפר** הידוע בכינויו "תה כחול" הוא חליטת צמחים נטולי קפאין הנעשה בחליטת או בהרתחת עלי הכותרת של פרחי צמח אפונת הפרפר (Clitoria ternatea). הצמח ידוע גם בשם אפונה כחולה, אפרג'יטה, אפונת קורדופאן או תה פרחים כחולים.

מקורו של הצמח הוא באזור הטרופי של מזרח אסיה, אך כיום התפשט לאזורים נוספים. תה פרחי אפונת הפרפר נחלט זה מאות שנים אך רק לאחרונה החלו לשתות אותו מחוץ לאזורים הילידים. תה פרחי אפונת הפרפר זוכה לגוון הייחודי שלו מהצבע הכחול העמוק של עלי הכותרת של הצמח. מה שגם כן הפך את הצמח לצבע פופולרי במשך מאות שנים. אחד ההיבטים של התה הוא העובדה שהנוזל משנה את צבעו על סמך רמת החומציות (PH) של החומרים הנוספים אליו, למשל, הוספת מיץ לימון לתה יהפוך אותו לבעל גוון סגול, אך הוספת עמילן או מרכיב עם חומציות נמוכה יהפוך אותו לכחלחל.

פרחי הצמח משמשים גם כצמחי מרפא באיורוודה.

## מקור
*Clitoria ternatea*, המכונה גם אפונת-הפרפר, אפונה כחולה, אפרג'יטה, אפונת קורדופאן או כנפי יונה אסייתית, הוא צמח ממשפחת הקטניות ונמצא בדרך כלל ברחבי דרום-מזרח אסיה. עלי הכותרת הכחולים הבהירים הנלקחים מצמח אפונת הפרפר שימשו כמרכיב במשקאות תה צמחים ברחבי האזור במשך מאות שנים וכן שימשו לבישול. הפרח הכחול מעניק את צבעו הכחול כשהוא מושרה במים חמים, לכן משתמשים בו כצבע, וגם כצבע למאכלים שונים.

בתאילנד ובווייטנאם נהוג להוסיף לתה פרחי אפונת הפרפר דבש ולימון למשקה המוגש בדרך כלל לאחר ארוחת הערב, או ככיבוד במלונות ובספא, בהכנה הנקראת בתאילנדית "nam dok anchan". משקה זה תואר כמשקה מקומי טיפוסי בדומה לתה קמומיל אשר נמצא באזורים אחרים בעולם. התה מוגש בווריאציות חמות וקרות, כאשר הגרסה הקרה משלבת לעיתים קרובות דבש, נענע, קינמון, פסיפלורה וג'ינג'ר.

במשך מאות שנים תה פרחי אפונת-הפרפר היה ידוע רק בדרום מזרח אסיה, אך בשנים האחרונות הפך למוכר יותר מחוץ לאזור מוצאו, דרך תוכניות טיולים ובלוגים על אוכל. הוא אינו זמין ברוב הסופרמרקטים, והוא מוצע בעיקר על ידי קמעונאים מומחים מקוונים.

טעמו של התה תואר כ"ארצי ועצי – דומה יותר לתה ירוק משובח מאשר לקוראסאו או לג'ולי ראנצ'רס." במאמר מינואר 2016 באתר Bon Appétit. 

## פופולריות ומאפייני צבע
ממוזער|שתי כוסות תה פרחי אפונת-הפרפר. לכוס שבצד שמימין הוסיפו מיץ ליים שהפך את צבע התה לסגול.
אחד המאפיינים הבולטים ביותר של תה פרחי אפונת-הפרפר ומשקאות אחרים המשתמשים בתמצית פרחי אפונת-הפרפר, הוא שהוא ישנה את צבעו כאשר איזון ה-pH ישתנה. תה כחול עמוק יהפוך לכחול בגוון פסטל בתוספת חלב או רכיב עם חומציות נמוכה, או לוורוד וסגול בתוספת מיץ לימון, ויהפוך לגוונים סגולים עמוקים יותר ככל שמוסיפים עוד מיץ לימון..

מלבד חליטה, ניתן לייבש את עלי הכותרת ולטחון אותם לאבקה. בשונה מעלים שלמים או חליטה, האבקה משמשת כצבע למאכלים נוספים כמו לחמים, מרקים, גבינות שמנת, קציפות וכו'.

שימוש פופולרי בתה הוא בקוקטיילים. מופעי הכנת קוקטיילים רבים משלבים את שינוי הצבע המיידי מול הלקוח אשר הזמין את המשקה. שימושים אחרים כוללים קוקטיילים או קערות פונץ' שבהן התה הוקפא לקוביות קרח, מה שגורם למשקה לשנות את צבעו כאשר קוביות הקרח מתמוססות, לגרימת מה שנקרא "קוקטייל טבעת מצב רוח".

נכון ל-2023, הצמח אינו מאושר למאכל או לשימוש במוצרי מזון בישראל או באירופה.https://www.gov.il/he/Departments/publications/reports/fcs-34950411
 

## הערות שוליים

אפונת פרפר
רם ויקר

**רם ויקר** (1936 – 26 בפברואר 2003) היה אמן קומיקס הודי שעבד על הסדרה Amar Chitra Katha, המבוססת על מיתולוגיה, היסטוריה ופולקלור הודי. הוא אייר את הגיליון הראשון, 'קרישנה' בשנת 1969, ורבים אחרים אחר כך. בשנות השמונים הוא היה מאייר של כתב העת טינקל, שערך אננט פאי. שם, הוא היה האיש שעמד מאחורי האמנות של דמויות אייקוניות כמו סופנדי, פיארלאל, נאסר א-דין, צ'ורו וג'ורו ורבים אחרים. רם ויקר נפטר בשנת 2003, כאשר הקומיקס על צ'אנקיה ווישוואמיטרה היו הפרויקטים האחרונים שלו. בתו ארכנה אמברקר הייתה אמנית במגזין טינקל מאז ובנו סנג'יב ויקר אייר גם עבור טינקל בראשית שנות התשעים.

## הערות שוליים

קטגוריה:קומיקסאים הודים
קטגוריה:הודים שנולדו ב-1936
קטגוריה:נפטרים ב-2003
צב תרנגולי

**צב תרנגולי** (שם מדעי: ***Chrysemys picta***) הוא מין של צב מהמשפחה צבים ביצתיים, החי במקווי מים במזרח ארצות הברית. צב זה הוא המין היחיד בסוגו והוא קרוי על שם בשרו המשובח, המזכיר טעם תרנגולת, שבעבר נמכר בכמויות בשוקי דרום ארצות הברית.

## מאפיינים
צב זה מזכיר במראהו את הצבגון המצויר הקרוב אליו טקסונומית. הוא מגיע לאורך ממוצע של 10.2 עד 25.4 סנטימטרים, כשהנקבות לרוב גדולות יותר מהזכרים, להם זנבות וטפרים ארוכים יותר. הוא בעל שריון קמור בצבע חום-ירוק ולעיתים מכוסה באצות. הגפיים והבטן חומים כהים מפוספסים בצהוב ותחתית הגוף והגרון בהירים. צב זה יכול לחיות 20 עד 24 שנה.

הצב מצוי לרב בסביבות לחות של ביצות, גדות נהר או קרקעית לחה בוצית ויכולים להימצא גם בין צמחייה סבוכה מיימית או יבשתית, בין השאר ביערות ברושיים. צבים רבים חיים יחדיו ומבלים בהתחממות משותפת על בולי עץ או סלעים בקרבת המים, בדומה לצבגונים. הצבים החיים באזורים הצפוניים גם נכנסים לתרדמת חורף, אך מרביתם חיים דרומה יותר.

הצבים הם אוכלי כל הניזונים ממיני סרטני נהרות, רכיכות שונות, ראשנים, דגים קטנים ונבלות אך גם מאצות ועלי צמחי מים. בשנים הראשונות הם טורפים לחלוטין והם משתמשים בצווארם הארוך וטופריהם כדי לתפוס ולקרוע את טרפם. הם עצמם יכולים להיטרף בידי עופות מים שונים, אליגטור אמריקני ודביבונים.

אוכלוסיית הצב נחשבת ליציבה באזורים רבים, אך חלקם מאוימים מהרס בתי גידול, ציד לא חוקי וצבים יכולים להידרס בכבישים מסוימים.

## תת-מינים
* *Deirochelys reticularia reticularia*
* *Deirochelys reticularia chrysea*
* *Deirochelys reticularia miaria*

## קישורים חיצוניים

* 

## הערות שוליים

קטגוריה:בעלי חיים שתוארו ב-1801
קטגוריה:טקסונים שתוארו בידי פייר אנדרה לטריי
קטגוריה:צבים ביצתיים
קטגוריה:זוחלים יחידים בסוגם
קטגוריה:ארצות הברית: זוחלים
באב אל בחריין

**באב אל בחריין** (בערבית: **باب البحرين**) הוא בניין היסטורי הממוקם בכיכר המכס במרכז העסקים הראשי של מנאמה. זה מסמן את הכניסה הראשית לשוק של מנאמה. הבניין הוקם בשנת 1949 ותוכנן על ידי היועץ הבריטי לאמיר, צ'ארלס בלגרב.

## מיקום
הבניין ממוקם בשדרת הממשלה במנאמה. הוא שוכן בסמוך לכביש המלך פייסל המוביל אל גשר המלך פהד, הגשר המחבר את המדינה אל ממלכת ערב הסעודית. מספר אתרים בעלי חשיבות, כדוגמת הנמל הפיננסי של בחריין, נמצאים בקרבת הבניין.

## היסטוריה
האנדרטה עצמה שופצה בשנת 1986 כדי לשלב בתוכה מאפיינים שלאדריכלות אסלאמית. בקומת הקרקע נמצאים כיום תחנת מידע וכן חנות עבודות יד. האנדרטה מורכבת מקשת ענקית שמתחתיה עוברת דרך, המכונה לעיתים קרובות הכניסה לשוק של מנאמה. הבניין מכיל מספר חנויות ובתי קפה.

באב אל בחריין צפוי לשמש תחנת מחלף למטרו בחריין.

## קישורים חיצוניים
*  

## הערות שוליים

קטגוריה:מנאמה: מבנים
אנופם סינהא

**אנופם סינהא** הוא אמן וסופר קומיקס הודי, אשר מזוהה בתור היוצר של גיבור העל של ראג' קומיקס, סופר קומנדו דרובה. באתר BusinessWorld נכתב כי סינהא חולל מהפכה בקומיקס ההודי עם עבודתו בראג' קומיקס.

## קריירה
סינהא החל את הקריירה שלו בשנת 1975 בגיל 13 עבור מגזין קטן בשם Deewana Tej בקנפור, סינהא קיבל את "הפריצה הגדולה" שלו כעבור ארבע שנים, כשהצטרף ל"דאימונד קומיקס". בזמן שעבד על קומיקס פופולרי כמו טאוג'י אור ג'אדו קא דנדה, טאוג'י אור ג'אדוגאר סמבה, סינהא השתתף גם במכללת כריסטצ'רץ' של קאנפור. הוא עבד עם "דאימונד קומיקס" ויצר קומיקס של פאולאדי סינג פאולאדי סינג אור שייטאן טרוויל, פאולאדי סינג קי טארוויל סה טאקר ופאולאדי סינג אור וינאש קה פוג'ארי.

בשנת 2012 פרסם את הספר הראשון שלו באורך מלא, "הווירטואליים".

## קישורים חיצוניים

## הערות שוליים

קטגוריה:קומיקסאים הודים
קטגוריה:הודים שנולדו ב-1962
קרקס אייגלאס

**קרקס אייגלאס** או **קרקס אייגלס** (באנגלית: **Eyeglass Cirque**; מילולית: קרקס העיינית) הוא קרקס קרחוני בגבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

הקרקס ממוקם 3 קילומטרים ממזרח לקרחון אמריקה הדרומית.

הקרקס ממוקם על המצוקים הדרומיים של גבעות קוקרי.

## היסטוריה
### גילוי ומיפוי הקרקס

רכס גבעות קוקרי (ובו גם הקרקס) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

שמו של הקרקס ניתן ניתן לו בשנת 1993, על ידי המועצה הגאוגרפית של ניו זילנד, אשר נתנה שמות לאתרים באזור הקשורים למדידה. השם מתייחס לעינית של טלסקופ מדידה.

## קישורים חיצוניים
* קרקס אייגלאס באתר הסקר הגאולוגי של ארצות הברית
* קרקס אייגלאס באתר הגאזט האנטארקטי של ממשלת אוסטרליה
* קרקס אייגלאס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרקס אייגלאס

## הערות שוליים

אייגלאס
אייגלאס
משרד הפנים (קרים)

**משרד הפנים של [[הרפובליקה של קרים]]** (ברוסית: **МВД по Республике Крым**; באוקראינית: **Міністерство внутрішніх справ по Республіці Крим**; טטרית של קרים: **Qırım içki işler nazirligi**) היא רשות השיטור העליונה של חצי האי קרים במחוז הפדרלי הדרומי ומאז 2014 כפופה למשטרת הפדרציה הרוסית.

השר הנוכחי הוא סרגיי אביסוב (מאז 1 במרץ 2014). מטה המשרד ממוקם בסימפרופול, רחוב חמלניצקי 4.

## משימות
* הבטחת הגנה על זכויות האדם וחופש;
* מניעה, גילוי, דיכוי וחקירת פשע, מניעה ודיכוי עבריינות
* הבטחת הגנה על הסדר הציבורי בחצי האי קרים
* בטיחות בדרכים בחצי האי קרים
* ארגון ובקרה על נשק וחומרי נפץ בחצי האי קרים
* פיקוח על עבודות אבטחה ובילוש פרטיות בקרים
* הגנת רכוש ממשלתי
* ניהול גופי המשטרה בחצי האי קרים
* הפעלת יחידת ברקוט לפיזור הפגנות ומהומות

## היסטוריה
גוף אכיפת החוק העצמאי הראשון בחצי האי קרים הוקם ב-9 באפריל 1921 עם הקמת הוועדה המחוזית לענייני חירום של קרים (Крымская областная Чрезвычайная комиссия) על פי צו מספר 332 של הוועד המהפכני של קרים, שתפקדה כממשלת חצי האי קרים. קודם לכן גופי המשטרה בחצי האי חולקו למשטרות עירוניות וגוף המשטרה של משטרת סבסטופול עבד צמוד למחלקת המשטרה של האימפריה הרוסית.

לאחר הקמתה של המיליציה הסובייטית, הוועדה כונתה המיליציה של קרים (Крыммилиция) והייתה לגוף אכיפת החוק המרכזי של חצי האי. ב-4 במרץ 1922 שונה שם הוועדה לצ'קה המקומי ופעל תחת השם המינהל הפוליטי של קרים (Крымское Политуправление) עם 390 קצינים.

בשנת 1922 כל גופי השיטור בחצי האי קרים הפכו לחלק מהנ.ק.ו.ד. של הרפובליקה הסוציאליסטית הסובייטית האוטונומית של קרים (Управление НКВД СССР по Крымской АССР).

במרץ 1946 (כחלק מהרפורמות השלטוניות) שונה שם הנ.ק.ו.ד. למשרד לענייני פנים (УМВД Крымской области).

בנובמבר 1962 שונה שמו של המשרד שוב והוא כונה המנהל להגנת הסדר הציבורי (Управление охраны общественного порядка, УООП Крыма) וזמן קצר לאחר הפך למנהל לענייני פנים תחת הוועדה המבצעת של חצי האי קרים (Управление внутреннихе дол).

לאחר התפרקות ברית המועצות משרד הפנים של קרים אורגן מחדש במאי 1994 והפך למינהל הראשי לענייני פנים של הרפובליקה האוטונומית של קרים (ГУМВД Украины в АР Крым) והיה כפוף למשרד הפנים האוקראיני.

במרץ 2014 המינהל הראשי הפך למשרד לענייני פנים של רפובליקת קרים ואורגן מחדש כחלק ממערכת השיטור הרוסית.

## ראשי משטרה
### מפקדי המשטרה
* לודוויג צינצר (נובמבר 1921 - ינואר 1924)
* יאן לאובץ (1924)
* טישה לורדקיפנידזה (1935–1937)
* נ. סמירנוב (1942)
### שרים

## ראו גם
* משטרת סבסטופול

## קישורים חיצוניים
* 
* אתר רשמי (רוסית)
* מחלקת התנועה // האתר הרשמי (רוסית)
* האתר הישן
* האתר האוקראיני הישן
קטגוריה:קרים: פוליטיקה
קטגוריה:אוקראינה: ארגוני אכיפת חוק
קטגוריה:רוסיה: ארגוני אכיפת חוק
פרסי המוזיקה של בילבורד 2019

טקס **[[פרס המוזיקה של בילבורד|פרסי המוזיקה של בילבורד]] 2019** נערך בלאס וגאס ב-1 במאי 2019. זה שודר בשידור חי ב-NBC והונחה על ידי קלי קלרקסון שנה שנייה ברציפות. רשימת המועמדים הוכרזה ב-4 באפריל 2019. מריה קארי קיבלה את פרס האייקון במהלך הטקס.

## מבצעים מוזיקליים

## הזוכים והמועמדים
הזוכים רשומים ראשונים **ומובלטים**. 

## מועמדויות ופרסים מרובים
האמנים הבאים קיבלו פרסים מרובים:

האמנים הבאים קיבלו מועמדויות מרובות:

## קישורים חיצוניים

## הערות שוליים

בילבורד
2019
גבעת יאנג (אנטארקטיקה)

**גבעת יאנג** (באנגלית: **Young Hill**) היא גבעה שאינה מכוסה קרח, בגבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הגבעה 1,000 מטרים מעל פני הים.

הגבעה ממוקמת 1.6 קילומטרים צפונית-מזרחית לפסגת האלאם.

## היסטוריה
### גילוי ומיפוי הפסגה

רכס גבעות קוקרי (ובו גם גבעת יאנג) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

שמה של הגבעה ניתן לה בשנת 1998 על ידי ועדת השמות הגאוגרפיים של ניו זילנד.

הגבעה נקראת על שמו של יואן סי. יאנג (Euan C. Young), אורניתולוג ניו זילנדי, שמחקריו באנטארקטיקה, החל בעונת המחקר (הקיץ האנטארקטי) 1959–1960, ונמשכו במשך 30 שנים. יאנג ביקר באנטארקטיקה 9 פעמים, ופרסם מחקר מוביל בנושא ציפורי חמסן בשנת 1994.

## קישורים חיצוניים
* גבעת יאנג באתר הסקר הגאולוגי של ארצות הברית
* גבעת יאנג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעת יאנג

## הערות שוליים

יאנג
יאנג
Lalala

"**Lalala**" הוא שיר של המפיק האמריקאי Y2K והראפר הקנדי bbno$. השיר יצא לאור כסינגל ב-7 ביוני 2019 דרך חברת התקליטים קולומביה רקורדס. הקליפ לשיר יצא לאור ב-20 באוגוסט באותה השנה. השיר הפך לוויראלי ברשת החברתית טיקטוק, עקב השורה "Did I really just forget that melody?".

ב-20 באוקטובר 2019 יצא לאור רמיקס לשיר, בו משתתפים הזמרת הקנדית קארלי ריי ג'פסן והזמר הספרדי אנריקה איגלסיאס.

## מיקומי שיא

## קישורים חיצוניים

## הערות שוליים

קטגוריה:שירי קארלי ריי ג'פסן
קטגוריה:שירי אנריקה איגלסיאס
קטגוריה:שירים באנגלית
קטגוריה:שירים שנכתבו על ידי קארלי ריי ג'פסן
Troller T4

ממוזער|Troller T4 של הדור הקודם
ממוזער|הפקת Troller T4
**Troller T4** הוא רכב בעל הנעה 4x4 מתוצרת Troller Veículos Especiais S/A מברזיל. ניתן להשיג את המכונית רק כמכונית דו-דלתית עם מרכב פיברגלס ושלדת פלדה, עם עיצוב בהשראת הג'יפ. יש לו 4WD סטנדרטי, תיבת הילוכים ידנית בעלת 5 הילוכים וסרנים מתוצרת סרני דנה . המנוע הוא מנוע טורבו דיזל בעל קיבולת של 3.0 ליטר שנבנה על ידי MWM והוצג בשנת 2004.

חברת פורד מוטור רכשה את טרולר בשנת 2007. בשנת 2014 הטרולר T4 זכה לעיצוב מחודש גדול, ונבנה כעת על גרסה מקוצרת של פלטפורמת T6 של פורד עבור ריינג'ר העולמית. הגרסה הנוכחית נראית יותר כמו הצורה המודרנית של ג'יפ רנגלר והדגם המוקדם פורד ברונקו.

## תיאור
זהו רכב דו-דלתי ובעל שתי גרסאות: פיברגלס קשיח או קנבס, כאשר שניהם נשלפים. הוא מונע על ידי המנועים הבאים:

* MWM 2.8 טורבו דיזל (2001 – 2005): 132 כ"ס ברוטו (115 כ"ס נטו), מהירות מרבית של 160 קמ"ש.
* NGD 3.0 טורבו דיזל אלקטרוני (2005 – 2014): 163 כ"ס, מהירות מרבית של 180 קמ"ש.
* Duratorq 3.2 טורבו דיזל (2014 – הווה): 200 סמ"ק ו-47.9 קג"כ, מהירות מרבית של 180 קמ"ש.

בטרולר יש דיפרנציאל דנה 44, תיבת הילוכים איטון (משנת 2001) ומארז העברה של בורג וורנר 1352.

זה היה רכב השטח הנמכר ביותר בברזיל באמצע דצמבר 2008, אז נמכרו בו 1,104 יחידות. באפריל 2010 הודיעה טרולר כי המכירות המצטברות של T4 הגיעו ל-10,000 יחידות.

## קישורים חיצוניים

* 

## הערות שוליים

קטגוריה:רכבי שטח ופנאי גדולים
קטגוריה:רכבי שטח קטנים
קטגוריה:כלי רכב המיוצרים בברזיל
קטגוריה:SUV
קטגוריה:מכוניות
רובוטריקים: המלחמה על סייברטרון - הטרילוגיה

**רובוטריקים: המלחמה על סייברטרון - הטרילוגיה** (באנגלית: **Transformers: War for Cybertron Trilogy**) הוא זיכיון צעצועים וטרנסמדיה המהווה חלק מזיכיון הרובוטריקים של חברת הסברו. טרילוגיה זו אינה קשורה למשחק המחשב באותו שם.

הטרילוגיה מחולקת לשלושה חלקים, כאשר כל חלק מורכב משישה פרקים בני 20 דקות כ"א. שלושת החלקים בטרילוגיה הם *Siege* ("מצור"), *Earthrise* ("זריחת הארץ") ו-*Kingdom* ("ממלכה") והם שודרו בין 30 ביולי 2020 לבין 29 ביולי 2021. אתר הביקורות *[[Rotten Tomatoes]]* העניק לחלק הראשון של הטרילוגיה ציון של 100% בהתבסס על סך כולל של 119 ביקורות, בציינו כי "'מצור' נושף חיים חדשים בזיכיון הרובוטריקים באמצעות אנימציה מרהיבה, עומק פילוסופי מפתיע והנאה מובטחת".

## מדבבים
* ג'ייק פאושי - אופטימוס פריים, נמסיס פריים
* אדוארד בוסקו - אולטרה מגנוס, סאונדווייב
* קייזר ג'ונסון - איירונהייד
* ביל רוג'רס - ווילג'ק
* רפאל גולדשטיין - ראטצ'ט, סאונדבלאסטר
* ג'ימי סטאפורד - האונד
* ארון ואוץ' - פראול
* מארק ויטן - סיידסווייפ, סקייוורפ
* טוד הברקורן - רד אלרט, שוק-ווייב
* ג'ו זיג'ה - באמבלבי
* מיילס לונה - קליף-ג'אמפר
* שון הוקינס - מיראז'
* ג'ייסון מרנוצ'ה - מגהטרון
* פרנק טודארו - סטארסקרים, רפרקטור וראבאג'
* דני הנסן - ת'נדרקראקר
* קית' סילברסטיין - ג'טפייר, אומגה סופרים
* סופיה איזבלה - ארסי
* ג'ורג'יה ריד - כרומיה
* ג'ין קאר - בלאקארכניה
* ארין אברס - איירייזור
* ג'ונתן ליפו - יוניקרון

## קישורים חיצוניים

* רובוטריקים: המלחמה על סייברטרון - הטרילוגיה בפרויקט ויקיה
* 

## הערות שוליים

קטגוריה:רובוטריקים
קטגוריה:סדרות הנפשה אמריקאיות
קטגוריה:נטפליקס: תוכניות וסדרות

קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2020
סורת אל-פתח

**סורת אל-פתח** (בערבית: **سورة الفتح**; באופן מילולי: "הניצחון") היא הסורה ה-48 בקוראן. הסורה מכילה 29 פסוקים, ושמה נגזר מהפסוק הראשון בה.

לפי המסורת האסלאמית, אללה מסר את הסורה הזאת למוחמד בשנה השישית להג'רה.

חלק מפרשני הקוראן גורסים כי הסורה מתייחסת להסכם חודייביה, שבקרב המוסלמים נתפס כניצחון בדרכי שלום, תוך הימנעות ממלחמה ושפיכות דמים.

## תוכן הסורה
יש המסכמים את תוכנה של סורת אל-פתח בנקודות שלהלן:
* אללה מבטיח למוחמד שחלומו להיכנס למכה ולבצע את הפולחנים של העומרה עתיד להתגשם.
* אזכור של האירועים הקשורים בהסכם חודייביה.
* הימנעותם של המונאפיקון מג'יהאד.
* תכונותיהם של חסידיו של מוחמד.
* מעמדו ומשימתו של מוחמד.
* אנשים שאינם חייבים לצאת לקרב בשעת מלחמה.

## קישורים חיצוניים

## הערות שוליים

קטגוריה:סורות
משה מיזלמן

הרב **משה מיזלמן** (נכתב גם **מייזלמן**, באנגלית: **Moshe Meiselman** נולד באלבמה, 14 במרץ 1942 - כ"ה באדר ה'תש"ב) הוא ראש ישיבת תורת משה בירושלים, אותה הקים בשנת 1982. שימש גם כמנהל "ישיבה יוניברסיטי" בלוס אנג'לס (YULA ) בין השנים 1977 עד 1982. הוא נצר למשפחת סולובייצ'יק, ולימודו הוא בשיטת בריסק.

## ביוגרפיה
נולד לד"ר הארי, רופא שיניים, ולשולמית סולובייצ'יק מייזלמן, בתו של הרב משה סולובייצ'יק. מצד אמו הוא צאצא של רבני משפחת סולובייצ'יק; אמו, שולמית, חיברה ספר על זכרונותיה ממשפחתה. למד רבות אצל דודו, הרב יוסף דב סולובייצ'יק.

לאחר לימודיו התיכוניים פנה ללמוד באוניברסיטת הרווארד ובמכון הטכנולוגי של מסצ'וסטס. קיבל את תואר הדוקטורט שלו במתמטיקה בשנת 1967.

החל את דרכו בהוראת מתמטיקה באוניברסיטה בניו יורק. לאחר נישואיו החל למסור שיעורי תורה בבית מדרש בסקוקי. לאחר מכן לימד בישיבות בריסק בשיקגו שבראשן עמד דודו, הרב אהרן סולובייצ'יק. בשנת 1977 עבר לחוף המערבי וייסד שם את "ישיבה יוניברסיטי של לוס אנג'לס" ("YULA"). מסגרות הלימודים שם נפרדות לבנים ובנות, מגיל תיכון ועד לכולל. הוא גם שימש שם כפוסק עבור הקהילה המקומית.

בשנת ה'תשמ"ב, לאחר שביסס את הרישום ל"YULA", עבר הרב מייזלמן לישראל כדי לפתוח ישיבה לתלמידים דוברי אנגלית, יחד עם הרב דניאל לרפילד (לאחר מכן עזבו הרב לרפילד ועוד כמה חברי סגל כדי לפתוח את "ישיבת בית ישראל"). לישיבה קרא "ישיבת תורת משה" משה על שם סבו, הרב משה סולובייצ'יק. רבני הישיבה הם תלמידי הרב יוסף דב סולובייצ'יק.

חיבר מספר ספרים ופרסם מאמרים רבים בכתבי עת. אחד מספריו, העוסק במעמד האישה במשפט העברי, עורר דיון רב על יחס היהדות המסורתית לפמיניזם. בנוסף, מייזלמן חיבר ספר פרשנות לרמב"ם, וכן מאמרים רבים בתלמוד ובהגות.

דעותיו בנוגע למדינת ישראל ולצבא ההגנה לישראל הן כדעות הרווחות ביהדות החרדית. הוא הצהיר כי חל איסור על תלמיד ישיבה להתגייס לצבא, ומתח ביקורת על הנחל החרדי.

## ספריו
* 
* 
* 

## מאמרים נבחרים
* 
* 
* 

## הערות שוליים

קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:בוגרי אוניברסיטת הרווארד
קטגוריה:ירושלים: רבנים
קטגוריה:ראשי ישיבה ישראלים
קטגוריה:משפחת סולובייצ'יק
קטגוריה:רבנים חרדים ישראלים
קטגוריה:תלמידי הרי"ד סולובייצ'יק (בוסטון)
קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:ישראלים שנולדו ב-1942
פסקואלה אמטו

**פסקואלה אמטו** (באיטלקית: **Pasquale Amato**; 21 במרץ 1878 – 12 באוגוסט 1942) היה זמר בריטון אמריקאי ממוצא איטלקי שהיה שר במטרופוליטן אופרה בשנים 1908–1921.

## ביוגרפיה
פסקואלה אמטו נולד בנפולי ולמד שירה בעיר בו נולד. בשנת 1900 הוא שר לראשונה ב-Teatro Bellini בנאפולי ב"לה טרוויאטה". לאור ההצלחה הוא התחיל בסיבוב הופעות באירופה. בשנת 1904 הוא הוזמן לבית האופרה המלכותית, קובנט גארדן. בשנת 1907 אמטו שר בלה סקאלה תחת ארטורו טוסקניני.

בשנת 1908 פסקואלה אמטו הגיע למטרופוליטן אופרה והיה חבר הצוות עד לשנת 1921. בתקופה זו הוא הופיע באופרות רבות לצד אנריקו קרוזו, אוליב פרמסטד, אלמה גלוק, טיטה רופו, מרגרתה מצנאואר ורבים נוספים.

בתחילת שנות ה-20 של המאה ה-20 פסקואלה אמטו חזר לאיטליה לשיקום קול. בשנת 1933 אמטו חזר לארצות הברית ושר ב"לה טרוויאטה" אותו תפקיד ששר בתחילת הקריירה.

בשנת 1939 פסקואלה אמטו החל ללמד שירה ואופרה באוניברסיטת לואיזיאנה.

במהלך הקריירה אמטו עשה הקלטות רבות. בשנת 1928 הוא שיחק בסרט "נפולאון" של אחים וורנר.

## קישורים חיצוניים

* קורות חיים
* [הקלטה של פסקואלה אמטו משנת [1911]]
* 

קטגוריה:זמרי בריטון
קטגוריה:זמרי אופרה אמריקאים
קטגוריה:מהגרים מאיטליה לארצות הברית
קטגוריה:אמריקאים שנולדו ב-1878
קטגוריה:אמריקאים שנפטרו ב-1942
מייאה מוטורסיקל

**מייאה מוטורסיקל** (בצרפתית: **Millet motorcycle**, קרוי גם: **Félix Millet**) היה אופנוע מתוצרת **Alexandre Darracq**  אשר יוצר בין השנים 1894–1895 בצרפת.

## היסטוריה

אופנוע "Mille", תוכנן בשנת 1892 על ידי פליקס תאודור מייאה (Félix Théodore Millet), היה אולי האופנוע הראשון שהורכבו בו צמיגים פנאומטיים. היה לו מנוע סיבובי בעל תצורה רדיאלית יוצאת דופן המשולב בגלגל האחורי.

אב טיפוס עם מנוע סיבובי אחורי יוצר בשנת 1892. זכויות הייצור נרכשו על ידי אלכסנדר דאראק בשנת 1894.

הייצור הופסק בעקבות כניסה לא מוצלחת של הדגם במרוץ פריז – בורדו – פריז ("Paris–Bordeaux–Paris" ) בשנת 1895.

### טכנולוגיה
חמשת הצילינדרים הותקנו באופן רדיאלי בגלגל האחורי, כאשר מוטות החיבור מחוברים ישירות לארכובה הקבועה של הציר האחורי שנקדח חלול. הפגוש האחורי שימש כמכל דלק. הקרבורטור ומסנן האוויר הורכבו בין הגלגלים.

הרוכב השתמש באחיזת כידון מסתובבת להפעלתו. זה התחיל עם דוושות כדי שאפשר יהיה להזיז את האופנוע גם לאחר תקלה במנוע.

מערכת ההצתה הייתה מחשמלת באמצעות שילוב תא בונסן  וסליל אינדוקציה (סליל הצתה ).

## ראו גם
* צמיג לא פנאומטי

## הערות שוליים

קטגוריה:אופנועים
קטגוריה:כלי רכב שהושקו ב-1894
קטגוריה:צרפת: תחבורה
לואיזה גולד

שמאל|ממוזער|לוח לזכר ההתנגדות של לואיזה גולד נגד כוחות הכיבוש הנאציים באי ג'רזי במהלך מלחמת העולם השנייה.
**לואיזה אווה גולד** (באנגלית: **Louisa Eva Gould**; 7 באוקטובר 1891 – פברואר 1945) הייתה חברה בתנועת ההתנגדות הבריטית באיי התעלה בזמן מלחמת העולם השנייה. משנת 1942 ועד מעצרה בשנת 1944, גולד סיפקה מחסה לעובד כפייה רוסי שנמלט. היא נתפסה בעקבות הלשנה ולאחר משפטה היא נשלחה למחנה הריכוז ראוונסבריק שם נרצחה בתאי הגזים בשנת 1945. בשנת 2010 קיבלה את אות גיבור השואה הבריטי.

## קורות חייה
גולד נולדה כלואיזה אווה גולד בסנט אואן, ג'רזי, ב־7 באוקטובר 1891. במשך רוב חייה ניהלה חנות מכולת בלה פונטיין, מילאיס בסנט אואן.

לגולד נולדו שני בנים, ראלף ואדוארד, שניהם התגייסו לכוחות המזוינים הבריטיים במהלך מלחמת העולם השנייה. אדוארד, קצין בצי המלכותי, נהרג בפעולה בשנת 1941.

## תנועת ההתנגדות
במהלך הכיבוש הגרמני באיי התעלה, הנאצים השתמשו בחיילים רוסים שנתפסו כעובדי כפייה. החל מסוף שנת 1942, גולד הסתירה עובד כפייה סובייטי שנמלט בשם פיודור בורי, טייס לשעבר שנלכד לאחר שמטוסו הופל. כשהיא מודעת לעונשים הקשים על נתינת מחסה לעובדי הכפייה, אמרה גולד בפשטות "אני צריכה לעשות משהו למען בנה של אם אחרת." גולד הסתירה את בורי בביתה בסנט אואן במשך 18 חודשים.

## מעצרה, משפטה ומותה
שמאל|ממוזער|לוח בסנט אואן שמנציח את מותה של לואיזה גולד.
שכנתה הלשינה לשלטונות הכיבוש על מעשיה של גולד. ביוני 1944 נערך חיפוש בביתה. בורי לא נמצא אך בין החפצים נמצא מילון רוסי-אנגלי בו השתמש לתרגול השפה האנגלית. בורי ניצל מתפיסה במהלך החיפוש ועד סוף המלחמה.

גולד נעצרה על ידי הנאצים. במשפט היא נידונה לשנתיים מאסר בגין נתינת מחסה לעובד כפייה, ובגין החזקת רדיו ששמרה למרות התקנות המחייבות אותה למסור אותו. איתה נעצרו אחיה הרולד לה דרילינק ואחותה אייבי פורסטר.

בעקבות משפטה נשלחה גולד למחנה הריכוז ראוונסבריק. אחיה הרולד לה דרולינק נשלח למחנה הריכוז ברגן-בלזן, והיה אחד משני הניצולים הבריטים היחידים. לואיזה גולד נרצחה בתאי הגזים בפברואר 1945 בראוונסבריק.

## הנצחתה
בשנת 1995 הוצג לוח זיכרון בסנט אואן, ג'רזי; בורי, עובד הכפייה לשעבר, השתתף בחשיפתו. בשנת 2010 היא זכתה בתואר אות גיבור השואה הבריטי. סיפורה של גולד מתואר בסרט "בן של אם אחרת." את דמותה של גולד גילמה ג'ני סיגרוב.

## הערות שוליים

קטגוריה:מעוטרי אות גיבור השואה הבריטי
קטגוריה:אסירים במחנה הריכוז ראוונסבריק
קטגוריה:אזרחים בריטים שנהרגו במלחמת העולם השנייה
קטגוריה:בריטיות שנהרגו במלחמת העולם השנייה
קטגוריה:מתנגדות לנאצים שהוצאו להורג
קטגוריה:בריטיות שנולדו ב-1891
קטגוריה:בריטיות שנפטרו ב-1945
קטגוריה:בריטים שנפטרו ב-1945
זקנים חסרי מנוח

**זקנים חסרי מנוח** (באנגלית: **Grumpy Old Men**) הוא סרט קולנוע אמריקאי מסוגת קומדיה רומנטית משנת 1993 בבימויו של דונלד פטרי, עם ג'ק למון, וולטר מתאו ואן-מרגרט בתפקידים הראשיים.

העלילה היא על שני קשישים, חברי ילדות שגרים זה לידי זה, מקניטים אחד את השני ומתחרים על ליבה של אישה צעירה מהם.

ב-1995 הופק סרט המשך בשם "משתגעים על אהבה" בהשתתפות סופיה לורן.

בסוף הסרט מוקרנים קטעי "פספוסים" מההסרטה.

## תקציר העלילה
ג'ון וסטפסון (ג'ק למון) ומקס גולדמן (וולטר מתאו) הם קשישים אלמנים שגרים בשכנות בעיירה וואבאשה במינסוטה. הם מקניטים אחד את השני כל הזמן בכינויים של moron (אידיוט) ו-putz (אידיוט) ומטמינים דגים מסריחים במכוניות. את זמנם הם מבלים בדייג על ידי קדיחת בקרח ושימוש בפתיונות אותם הם קונים בחנותו של צ'אק (אוסי דייוויס).

גם אביו בן ה-94 של ג'ון (ברג'ס מרדית') גר במקום.

המצב משתנה כאשר מגיעה למקום אלמנה צעירה בשם אריאל טרוקס (אן-מרגרט), מורה לאמנות. ג'ון ומקס מתחילים להתחרות על ליבה. וכל אחד מקנא בשני. היא מתייחסת יפה לצ'אק ומזמינה אותו לביתה לסעודת חג ההודיה, וכן לג'ון ומקס  שמחזרים אחריה במרץ אבל לבסוף היא בוחרת בג'ון. 

פקיד של הIRS (באק הנרי) מחפש את ג'ון כדי לתת לו צו אחרון ואזהרה על אי תשלום מס לשירות הכנסות הפנים וג'ון מצליח להתחמק ממנו.

בנו של מקס, גון (קווין פולאק) מתמנה לראש העיירה. הוא מאוהב במלני, בתו של ג'ון, שנפרדת  מבעלה מייק (כריסטופר מקדונלד). לאחר ריב קשה בין שני הקשישים ג'ון הולך בשלג ולוקה בהתקף לב. מי שמציל אותו הוא מקס והיחסים ביניהם מתחממים. כאשר פקיד ה-IRS מגיע כדי לעקל את ביתו של ג'ון, מגיע ג'ייקוב שהוא ראש העיירה עם צו מניעה ובהמשך משלמים מקס וג'ייקוב את חובו של ג'ון ל-IRS.

לבסוף נערכת חתונה בכנסייה המקומית של ג'ון ואריאל ומקס לא שוכח להטמין דג מסריח במכונית של הזוג.

## צוות השחקנים

## קישורים חיצוניים

* קדימון לזקנים חסרי מנוח, באתר יוטיוב
* זקנים חסרי מנוח, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:סרטי קומדיה אמריקאיים
קטגוריה:סרטי חבר'ה
קטגוריה:זקנה בקולנוע
קטגוריה:סרטי ג'ק למון
קטגוריה:סרטי וולטר מתאו
קטגוריה:סרטים עם מוזיקה מאת אלן סילבסטרי